A Rába Járműipari Holding Nyrt. egyetértési megállapodást írt alá egy török hadiipari vállalattal

A Rába Járműipari Holding Nyrt. – amely 20 százalékban a Széchenyi István Egyetemet fenntartó Széchenyi István Egyetemért Alapítvány tulajdonában van – és a nemzetközi viszonylatban is jelentős török hadiipari vállalat, a Nurol Makina egyetértési megállapodást írt alá október 31-én, amelynek keretében megvizsgálják egy vegyesvállalat létrehozását kooperációs gyártási együttműködés céljával.

Az egyetértési megállapodás és a tervezett együttműködés részese az N7 Holding Zrt. és a Nurol Makina magyarországi leányvállalata is. Az egyetértési megállapodást a Honvédelmi Minisztérium támogató ellenjegyzésével látta el.

Az egyetértési megállapodás aláírása illeszkedik a Rába Nyrt. stratégiájába.

Az egyetértési megállapodás szerint a vegyesvállalat – a Rába speciális szerelési, gyártási és vizsgálati kompetenciáira építve – katonai járművek összeszerelését végezné, a lehető legmagasabb hazai hozzáadott értékkel és magyar beszállítói tartalommal, elsősorban a Magyar Honvédség számára.

A Rába évtizedes tapasztalatokkal, és kiépített nemzetközi kapcsolatrendszerrel rendelkezik a különleges rendeltetésű, honvédelmi felhasználású járművek gyártása területén. Ezzel az együttműködéssel a Rába ismét a magyar honvédelem szolgálatába állhat.

A Rába a Széchenyi István Egyetem kiemelt partnere. A vállalat és az intézmény 2022 februárjában írt alá stratégiai keretmegállapodást, amelynek célja a járműipari szektor szakember-utánpótlásának elősegítése, közös kutatás-fejlesztési program kialakítása, valamint innovációs és oktatási tevékenységük támogatása. A két fél a duális képzés megteremtésén és a tudományos kutatásokon túl kölcsönösen segíti egymást az egyetemi és üzleti élet egyéb területein is.

Sajtókapcsolat:

* Kommunikációs és Alumni Igazgatóság
* +36 96 503 400 / 3158
* kommunikacio@sze.hu

Eredeti tartalom: Széchenyi István Egyetem

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/7938/a-raba-jarmuipari-holding-nyrt-egyetertesi-megallapodast-irt-ala-egy-torok-hadiipari-vallalattal/